
Z A P I S N I K
24. sjednice Vijeća Mjesnog odbora Novi Retkovec
održane 23. svibnja 2023.

u sjedištu Mjesnog odbora, Ulica breza 26
s početkom u 18 sati

NAZOČNI ČLANOVI VIJEĆA: Ivana Ljubić, Elizabeta Gegić. Asmirka Belošević, Krehula Bruno, Klarić Marija, Plečko Danica, Rakitničan Dražen i Igor Vukmirović.
NENAZOČNI ČLANOVI VIJEĆA: Zrinka Lovrić.
OSTALI NAZOČNI: Pavica Zelić, stručni referent za rad tijela mjesne samouprave 
Predsjedava Ivana Ljubić, predsjednica Vijeća.

Zapisnik vodi Pavica Zelić.


Predsjednica konstatira da je nazočno 8 od ukupno 9 članova Vijeća, što znači da Vijeće može pravovaljano odlučivati, te otvara 24. sjednicu Vijeća Mjesnog odbora.

Bez rasprave, jednoglasno Vijeće prihvaća tekst zapisnika 23. sjednice Vijeća, održane 25. travnja 2023.
Na prijedlog predsjednice  Vijeće jednoglasno utvrđuje

D N E V N I   R E D:
1. Zahtjev za jednokratno korištenje prostora Odred izviđača Javor - donošenje zaključka
2. Aktualna komunalna problematika

3. Pitanja, prijedlozi i obavijesti.

Ad. 1. Zahtjev za jednokratno korištenje prostora Odred izviđača Javor 

Članovi Vijeća primili su pisani materijal uz poziv.


U raspravi sudjeluju: Ivana Ljubić, Elizabeta Gegić. Asmirka Belošević, Krehula Bruno, Klarić Marija, Plečko Danica, Rakitničan Dražen i Igor Vukmirović

Vijeće jednoglasno  donosi
Z A K LJ U Č A K
 o jednokratnom korištenju prostora objekta mjesne samouprave

Novi Retkovec, Ulica breza 26.
1. ODRED IZVlĐAČA JAVOR, Zagreb, Aleja Javora 23, odobrava se jednokratno korištenje prostora (dvorana) u objektu Mjesnog odbora Novi Retkovec, Ulica breza 26, u terminu 03. lipnja  2023. od 14,00 do 22,00 sata.

2. Prostor  iz točke 1. ovog Zaključka, koristiti će ODRED IZVIĐAČA JAVOR, za svečanu sjednicu, 55. godina osnutka udruge, bez naknade.

3. ODRED IZVIĐAČA JAVOR, obvezuje se postupati sa  pažnjom  dobrog gospodara u korištenju prostora.

4. O jednokratnom korištenju prostora iz točke 1. ovog Zaključka, Služba za mjesnu samoupravu, civilnu zaštitu i sigurnost, izdati će odobrenje o korištenju, a u skladu sa ovim Zaključkom.

Ad 2. Aktualna komunalna problematika

U raspravi sudjeluju: Ivana Ljubić, Elizabeta Gegić. Asmirka Belošević, Krehula Bruno, Klarić Marija, Plečko Danica, Rakitničan Dražen i Igor Vukmirović.
a)

Vijeće jednoglasno donosi
Z A K LJ U Č A K

o neadekvatnom korištenju uređenog „parkinga“  

Ulica javora (od  OŠ Retkovec) do Ulice breza

1. Vijeće  Mjesnog odbora Novi Retkovec je utvrdilo da se uređena zelena površina za parkiranje automobila, koristi nelegalno i u svrhu profita privatnih osoba.

2. Naime na utvrđeno je da se parkiraju automobili za potrebe firme za iznajmljivanje automobila i kombi vozila koja svojom veličinom zauzimaju i dio nogostupa koji koriste većinom školska djeca kao i ostali građani, te time ugrožavaju sigurnost pješaka.

3. Vijeće predlaže da se postavi znak sa vremenskim ograničenjem parkiranja na cca pola sata, isključivo za potrebe škole.

4. Ovaj zaključak dostavlja se Vijeću Gradske  četvrti Donja Dubrava na daljnje postupanje.

b)
Z A K LJ U Č A K

o neadekvatnom korištenju zelene površine na križanju Aleja lipa – Ulica breza

1. Vijeće  Mjesnog odbora Novi Retkovec je utvrdilo da se javna zelena površina uz raskrižje

    ulica Lipa i Breza dugi niz godina koristi kao parkiralište automobila koji su u procesu

    popravka i vozila vučne službe, te  smatra da se navedena javna površina koristi nelegalno i

    u svrhu profita privatnih osoba.

2. Vijeće traži da se korištenje navedene lokacije regulira u skladu sa zakonom.

3. Ovaj zaključak dostavlja se Komunalnom redarstvu na daljnje postupanje a Vijeću Gradske

    četvrti Donja Dubrava na znanje.

c)
Z A K LJ U Č A K

o zapuštenoj zelenoj površini omeđenoj ulicama:

 Ulica breza – Antovaljska - Čulinečka- Aleja dudova
1. Vijeće  Mjesnog odbora Novi Retkovec je utvrdilo da je javna zelena površina omeđena 

    Ulica breza – Antovaljska - Čulinečka- Aleja dudova, zapuštena, zatrpana građevinskim i 

    drugim otpadom te je leglo štakora, zmija i drugih gmizavaca. 
2. Budući da se parcela nalazi u neposrednoj blizini stambenih zgrada, postoji opravdana

    zabrinutost za ugrozu stanovnika a naročito djece, stoga vijeće traži od nadležnog odjela da

    se navedena površina očisti.

3. Fotografija lokacije nalazi se u prilogu.

4. Ovaj zaključak dostavlja se Gradskom uredu za opću upravu i imovinsko – pravne poslove 

    na daljnje postupanje a Vijeću Gradske četvrti Donja Dubrava na znanje.

d) 

Z A K LJ U Č A K

o popravku sprava u dječjem parku - Sitnice
5. Vijeće  Mjesnog odbora Novi Retkovec je utvrdilo da je u dječjem parku Sitnice na dječjem igralištu oštećeno više sprava za igru.

6. Vijeće predlaže hitni popravak sprava da se djeca ne bi ozlijedila koristeći oštećene sprave.

7. Fotografija lokacije nalazi se u prilogu.

8. Ovaj zaključak dostavlja se Vijeću Gradske  četvrti Donja Dubrava na daljnje postupanje.

Ad 3. - Pitanja, prijedlozi i obavijesti:
Predsjednica obavještava o:
· stanovnici Novog Retkovca traže da brza autobusna linija 269 (Borongaj-Sesvetski Kraljevec-Iver)stane na svakom stajalištu u Branimirovoj ulici


Pitanja i prijedlozi članova Vijeća:

	Član Vijeća
	Kratak sadržaj pitanja ili prijedloga

	M. Klarić
	- traži lokaciju gdje je postavljena kanta za pseći izmet?
- predlaže postavljanje spomenute kante uz park za pse uz šetnicu –Branimirova - Ulica  ruža – Aleja javora


Dovršeno u 19 sati.
KLASA:024-08/23-003/1030
URBROJ:251-13-11-4/008-23-2
Zagreb,  23. svibnja 2023.

Zapisnik sastavila: 

